দক্ষিণবঙ্গে জারি তাপপ্রবাহ, বৃষ্টির দেখা মিলবে কবে? বড় আপডেট

কলকাতা: তীব্র দাবদাহ কলকাতা-সহ দক্ষিণবঙ্গের জেলাগুলিতে। সর্বোচ্চ তাপমাত্রা স্বাভাবিকের উপরে (Weather Update)। এমনকী তাপপ্রবাহের পরিস্থিতি তৈরি হয়েছে। এপ্রিলের প্রথমদিন থেকেই হাসফাঁস গরমে কাটবে নাকি বৃষ্টি হবে? কেমন থাকবে রাজ্যের প্রতিটি জেলার আবহাওয়া (West Bengal Weather Update)? জানুন সবিস্তারে।

কেমন থাকবে দক্ষিণবঙ্গের আবহাওয়া?
মার্চের শেষে দক্ষিণবঙ্গের একাধিক জেলায় তাপপ্রবাহের পরিস্থিতি। শনিবার পুরুলিয়া, বাঁকুড়ায় তাপপ্রবাহ চলেছে। আলিপুর আবহাওয়া দফতর জানিয়েছে, রবিবার দক্ষিণবঙ্গের ৪ জেলায় তাপপ্রবাহের সম্ভাবনা। চার জেলায় থাকবে উত্তর ও দক্ষিণ ২৪ পরগনা পশ্চিম মেদিনীপুর এবং পশ্চিম বর্ধমান। আগামী দুদিন স্বাভাবিকের চেয়ে বেশি তাপমাত্রা থাকবে। তারপর পারদ নামার সম্ভবনা। তবে বজায় থাকবে অস্বস্তি।

আরও পড়ুন: Kolkata Danger Zone ! শিয়ালদার পর এবার প্রগতি ময়দান থানা এলাকা, ফের অস্ত্র উদ্ধার

কেমন থাকবে উত্তরবঙ্গের আবহাওয়া?
দক্ষিণে তাপপ্রবাহ চললেও, উত্তরের পার্বত্য এলাকায় বৃষ্টি হবে। দার্জিলিং, কালিম্পঙ-এ থাকবে ঝোড়ো হাওয়ার দাপট। উত্তরবঙ্গে পাঁচদিন তাপমাত্রার হেরফের হওয়ার সম্ভবনা নেই।

কলকাতার আবহাওয়ার পূর্বাভাস
রবিবার শহর কলকাতার আকাশ থাকবে পরিষ্কার। ‘হট ওয়েদার কন্ডিশন’ অর্থাৎ, তীব্র গরম থাকবে বেশ কিছুদিন। শনিবার শহরের সর্বোচ্চ তাপমাত্রা ছিল ৩৬.৬ ডিগ্রি সেলসিয়াস, যা স্বাভাবিকের চেয়ে ১.৯ ডিগ্রি বেশি। মঙ্গল, বুধ এবং বৃহস্পতিবার IMD অনুসারে কলকাতায় দিনের সর্বোচ্চ তাপমাত্রা থাকতে পারে ৩৭ ডিগ্রি সেলসিয়াসের আশপাশে। সর্বনিম্ন তাপমাত্রা থাকবে ৩৭ ডিগ্রি সেলসিয়াসের কাছাকাছি।